ຄະນະໂຄສະນາອົບຮົມແຂວງສາລະວັນ ນໍາໂດຍ ສະຫາຍເປັງ ລາດຄໍາພູມີ ຮອງຫົວໜ້າຄະນະໂຄສະນາອົບຮົມແຂວງ ຮ່ວມກັບອົງການປົກຄອງແຂວງ ທີ່ກ່ຽວຂ້ອງ ລົງຊຸກການເຜີຍແຜ່ເຊື່ອມຊຶມມະຕິກອງປະຊຸມໃຫຍ່ຄັ້ງທີ XI ຂອງສູນກາງພັກ ແລະ ມະຕິກອງປະຊຸມໃຫຍ່ຄັ້ງທີ IX ອົງຄະນະພັກແຂວງສາລະວັນ ແລະ ມະຕິ VIII ຂອງອົງຄະນະພັກເມືອງ ຢູ່ເມືອງລະຄອນເພັງ ພິທີໄດ້ຈັດຂື້ນໃນວັນທີ 22 ມິຖຸນາ 2021 ທີ່ສະ ໂມສອນໃຫຍ່ຂອງເມືອງ ພາຍໃຕ້ການເປັນປະທານຂອງສະຫາຍ ທອງດີ ຈັນທະວົງ ກຳ ມະການພັກແຂວງ, ເລຂາພັກເມືອງ-ເຈົ້າເມືອງໆລະຄອນເພັງ ເປັນກຽດເຂົ້າຮ່ວມ ຂອງສະຫາຍ ພັອ ພູວັນ ພິມມະຈັນ ຄະນະປະຈໍາພັກແຂວງ, ຫົວໜ້າກອງບັນຊາການທະຫານແຂວງ ແລະ ມີຄະນະປະຈໍາພັກເມືອງ, ກຳມະການພັກເມືອງ, ເລຂາ, ຮອງເລຂາຄະນະພັກຮາກຖານ, ເລຂາ, ຮອງເລຂາໜ່ວຍພັກ, ຫົວໜ້າ, ຮອງຫ້ອງການ ອ້ອມຂ້າງເມືອງ ເຂົ້າຮ່ວມ.
ຈຸດປະສົງເປັນການໃນບັ້ນເຊື່ອມຊືມຄັ້ງນີ້ ແມ່ນເປັນການເພີ່ມທະວີໃນການຊີ້ນຳ-ນຳພາຂອງແຕ່ລະຂົງເຂດວຽກງານ ຕາມຄວາມຮັບຜິດຊອບຂອງແຕ່ລະສະຫາຍ, ຕິດພັນກັບການເສີມຂະຫຍາຍຄວາມເປັນເຈົ້າການຕໍ່ມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະມະຕິ IX ຂອງແຂວງ ຫັນມາເປັນແຜນງານ, ໂຄງການ ແລະ ກິດຈະກຳລະອຽດໃນການຈັດຕັ້ງປະຕິບັດໃນຕໍ່ຫນ້າ
ມີ 9 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌